આજે વોટ્સઅપ લગભગ 1 કલાક સુધી ડાઉન રહ્યા પછી સર્વિસમાં પાછું આવ્યું હતું. લગભગ કલાક સુધી ના તો કોઇ મેસેજ સેન્ડ થઇ રહ્યા હતા ના જ રિસિવ. જો કે આવું ખાલી ભારતમાં જ નહીં દુનિયાના અનેક દેશોમાં એક સાથે થયું હતું. કોઇ મોટી ટેકનિકલ ગરબડીના કારણે આમ થયું હોવાનું મનાય છે. ભારતમાં ગુરુવારે લગભગ 11:45 મિનિટે વોટ્સઅપ ડાઉન થયું હતું. જે સમયે મેસેજ ના તો મોકલી શકતા હતા ના જ રિસિવ થતા હતા. એટલું જ નહીં વોટ્સઅપ ડાઉનની આ સમસ્યા ભારત સમેત ઇટલી, ચીલી, રોમાનિયા, મેક્સિકો, રુસ, સ્પેન, બ્રાઝિલ, ફ્રાંસ, અમેરિકા, હોલેન્ડ, આર્જેન્ટિના, જમર્નીમાં પણ સામે આવી હતી. અને લગભગ 1 કલાક સુધી લોકોને આ સમસ્યાને સહન કરવાનો વારો આવ્યો હતો.